KOSHUIS VS DORP - DIE WEDSTRYD
Halftyd was die telling 10 - 5 in die guns van die Dorp. Met die telling op 17 - 12 het dit gelyk of die wedstryd op 'n spannende einde afstuur.
Maar ongelukkig vir die Koshuis was dit nie hulle dag nie en die Dorp is die uiteindelike wenners. Die telling 31 - 12. Dit mag dalk een van die grootste wen tellings tot nou toe wees. Ongelukkig is daar nie wedstryd tellings vir al die jare sedert 1989 nie.
As ek na die telbord kyk is die Kohuis die tuisspan!
'n Paar fotos van die spanne, ens. verskyn onder read more.
AFFIES VS BOYS HIGH - ANDER TELLINGS
Tellings opgedateer 11/08/2016!!!!
Die voorlopige tellings van die ander wedstryde teen Boys High kan hier gesien word.
Die Derby tussen die twee skole is onder druk as jy jou wil steur aan wat Bloggers op die internet te se het!!! Miskien moet hulle Dan Lombard van "Rugby from a Wheelchair" se opinie oor die Affie/PBHS Derby lees by - http://www.ruggas.co.za/?p=8995
AFFIES VS PRETORIA BOYS HIGH - DIE WEDSTRYD!
Met die tradisionele doedelsak en tromspeler van Boys High wat die verrigtinge begin sak daar 'n doodse stilte toe oor die A veld. 'n Atmosfeer wat jy nie kan koop nie!!!
Met "red and green" en "die rooi, die geel, die wit" wat dreun oor die veld verskyn die twee spanne op die veld en my emosies loop op hol met my.
Met elke skop pale toe is die toeskouers tjoep stil. Jan wys vir my hoe die Boys High seuns almal na links oorleun as Affies pale toe skop.
Met die laaste skop pale toe is dit Cabous Eloff wat aantree en wanneer die skop mis is blaas die einfluitjie. Albei skole se toeskouers hardloop op die veld en omring hulle spelers. Na die tradisionele sing van krete en skoolliedere is daar 'n kans om die spelers vir ou laas op die skouer te klop en te se "mooi so"!
Die Graad 12 spelers, ondersteuners en ouers het rond gedorrel op die veld asof hulle nie kon of wou rigting kry nie. Die neem van selfies was aan die orde van die dag.
Wat 'n voorreg om nog 'n Affie/Boys High derby te kon ervaar!!! Ja, en so sak die gordyn op nog 'n suksesvolle rugby seisoen van Afrikaanse Hoër Seunskool.